নগাঁও জিলা পৰিবহণ বিষয়াৰ কাৰ্যালয়ত দীৰ্ঘদিনে চলি আহিছে নীতি বহিৰ্ভুত কাম কাজ। উৎকোচ দিলে সকলো সম্ভৱ এই কাৰ্যালয়ত, নিদিলে নীতিগতভাৱে নহয় কোনো কাম-কাজ। বিশেষকৈ জিলা পৰিবহণ বিষয়াৰ দুৰ্বলতাৰ সুযোগ পূৰ্ণ মাত্ৰাত গ্ৰহণ কৰিছে কাৰ্যালয়টোৰ বিষয়া কৰ্মচাৰীসকলে।
জিলা পৰিবহণ বিষয়াজনৰ তলতীয়া বিষয়া কৰ্মচাৰীৰ ওপৰত নিয়ন্ত্ৰণ নাই। এনে এক পৰিস্থিতিৰ মাজতে নগাঁৱৰ জিলা পৰিবহণ বিষয়া ৰূপক পূজাৰীৰ বিৰুদ্ধে আৰক্ষী থানাত দাখিল হৈছে এখন এজাহাৰ। দুলাল বৰা নামৰ লোকজনে নগাঁও সদৰ থানাত এই এজাহাৰখন দাখিল কৰিছে।
বিশেষকৈ গাড়ীৰ ফিটনেচ প্ৰমাণ পত্ৰ প্ৰদানৰ নামত জালিয়াতি কৰাৰ আভিযোগ আনিছে দুলাল বৰাই। আৰ চি , ফিটনেচ, এম ভি টেক্সৰ ম্যাদ পাৰ হোৱাৰ পিছতো দূৰ্ঘটনা সংঘটিত হোৱা ট্ৰাকৰ বিপৰীতে জিলা পৰিবহণ বিষয়া কাৰ্যালয়ে ফিটনেচ প্ৰমাণ প্ৰত্ৰ প্ৰদান কৰে। এই ক্ষেত্ৰত এম ভি আই অচিন্ত্য সেনে দূৰ্ঘটনা সংঘটিত কৰা গাড়ী নোচোৱাকৈ প্ৰমাণ প্ৰত্ৰ দিয়াৰ অভিযোগ আনিছে অভিযোগকাৰীয়ে।
আৰক্ষীয়ে এজাহাৰ লাভ কৰাৰ পিছতে গোচৰ ৰুজু কৰিছে বুলি জানিব পৰা গৈছে। উলেখ্য যে, নগাঁৱত থকা অৱস্থাতে বিষয়া ৰূপক পূজাৰী পূৰ্বে নিলম্বিত হৈছিল। নিলম্বিতকৰণ প্ৰত্যাহাৰ হোৱাৰ পিছত পূজাৰীয়ে বিভাগৰ উচ্চ পৰ্যায়ত মেনেজ কৰি নগাঁৱতে পুনৰ জিলা পৰিবহণ বিষয়াৰ চকীত বহিবলৈ সক্ষম হৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
